KOMMISSIONENS FORORDNING (EF) Nr. 1913/97 af 30. september 1997 om ændring af forordning (EF) nr. 1466/95 om særbestemmelser for anvendelsen af eksportrestitutioner for mælk og mejeriprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved forordning (EF) nr. 1587/96 (2), særlig artikel 17, stk. 14, og
ud fra følgende betragtninger:
I Kommissionens forordning (EF) nr. 1466/95 (3), senest ændret ved forordning (EF) nr. 1811/97 (4), er der fastsat særbestemmelser for anvendelsen af eksportrestitutioner for mælk og mejeriprodukter; det har vist sig, at udviklingen i ansøgningerne om eksportlicens for ost har været meget forskellig fra destination til destination; derfor bør særforanstaltningerne anvendes på forskellig vis alt efter, hvilken destination der er angivet i licensansøgningen, og i den forbindelse skal den angivne destination gøres obligatorisk for produkter henhørende under KN-kode 0406;
Forvaltningskomitéen for Mælk og Mejeriprodukter har ikke afgivet udtalelse inden for den af formanden fastsatte frist -
UDSTEDT FØLGENDE FORORDNING:
Artikel 1
Artikel 11 i forordning (EF) nr. 1466/95 affattes således:
»Artikel 11
1. Bestemmelseslandet som omhandlet i artikel 1, stk. 2, er en obligatorisk destination, jf. artikel 21, stk. 1, i forordning (EØF) nr. 3665/87:
- for licenser udstedt i medfør af artikel 6, stk. 3, og artikel 9a
- for de øvrige licenser, som er udstedt for produkter henhørende under KN-kode 0406.
2. Uanset artikel 21, stk. 2, i forordning (EØF) nr. 3665/87 gælder bestemmelserne i dette stykke for de licenser, der omhandles i stk. 1, andet led, når produktet ikke er kommet frem til den destination, der er angivet i rubrik 7 i licensen.
Hvis den faktiske destination ligger i samme zone, ydes restitutionen i medfør af artikel 20, stk. 3, i forordning (EØF) nr. 3665/87.
Hvis den faktiske destination ligger i en anden zone, udbetales der ingen restitution.
3. Der fastlægges følgende zoner, jf. artikel 2:
TABELPOSITION
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes for eksportlicensansøgninger, der indgives fra og med ikrafttrædelsesdatoen.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. september 1997.